Terora atenco ĉe Bondi Beach

La terora atenco ĉe Bondi Beach en Sidnejo, Novsudkimrio, Aŭstralio, estis antisemitisma islamista terora masakro. La atako okazis vespere de la 14-a de decembro 2025, dum festado markanta la komencon de la ok-taga juda festivalo Ĥanuko, kiun ĉeestis pli ol 1000 judaj festantoj. La du atakantoj murdis 15 homojn, inkluzive de infano, kaj vundis 43 aliajn, kelkajn grave, inkluzive de du policanoj. Unu el la atakantoj estis pafmortigita de sekurecaj taĉmentoj; la alia estis pafita kaj arestita. La atakantoj estis 50-jaraĝa viro kaj lia 24-jaraĝa filo. Entute 103 pafoj estis faritaj de la atakantoj kaj polico en ses minutoj.

Baldaŭ post la atako, la polico raportis, ke la bombtaĉmento de Novsudkimrio forigis improvizitajn eksplodaĵojn el aŭto sur Campbell Parade, la ĉefa vojo paralela al la strando.

Ĉi tiu estas la plej malbona okazaĵo de ĉi tiu speco en Aŭstralio ekde la masakro de la loĝloko Port Arthur Sur la tasmana duoninsulo de Tasmanio en 1996, kiu kaŭzis 35 mortintojn (tamen tio ne estis antisemita masakro, sed simple mortiĝis iu ajn civitano, kiun la murdinto sukcesis atingi).

kategorio:islama terorismo
kategorio:antisemitismo
Kategorio:Masakroj